प्रतापगढ़ जिला, उत्तर प्रदेश
राजस्थान राज्य में इसी नाम के ज़िले के लिए प्रतापगढ़ जिला, राजस्थान का लेख देखें प्रतापगढ़ भारतीय राज्य उत्तर प्रदेश का एक जिला है। इसे को बेला, बेल्हा, परतापगढ़, या प्रताबगढ़ भी कहा जाता है। इसे बेल्हा पासी नामक राजा ने बसाया था। यह प्रतापगढ़ जिले का प्रशासनिक मुख्यालय है। यह उत्तर प्रदेश का 72वां जिला है। इसे लोग बेल्हा भी कहते हैं, क्योंकि यहां बेल्हा देवी मंदिर है जो कि सई नदी के किनारे बना है। इस जिले को ऐतिहासिक दृष्टि से काफी महत्वपूर्ण माना जाता है। यहां के विधानसभा क्षेत्र पट्टी से ही देश के प्रथम प्रधानमंत्री पं॰ जवाहर लाल नेहरू ने अपना राजनैतिक करियर शुरू किया था। इस धरती को राष्ट्रीय कवि हरिवंश राय बच्चन की जन्म स्थली के नाम से भी जाना जाता है। गौरीशंकर मंदिर यह पट्टी तहसील के अमरगढ़ बाजार में है, यह सदियों पुराना ऐतिहासिक मंदिर है ।